
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  27 februarie  2023               

PL-x 704/2022            


                                                                                         4c-13/1029/2022
AVIZ

asupra Proiectului de Lege privind aprobarea încetării valabilităţii, prin denunţare, a Convenţiei referitoare la înfiinţarea Centrului internaţional de informare ştiinţifică şi tehnică, semnată la 27 februarie 1969 la Moscova
În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege privind aprobarea încetării valabilităţii, prin denunţare, a Convenţiei referitoare la înfiinţarea Centrului internaţional de informare ştiinţifică şi tehnică, semnată la 27 februarie 1969 la Moscova, trimis cu adresa  nr. PL x 704 din 7 noiembrie 2022 și înregistrat cu nr. 4c-13/1029 din 7 noiembrie 2022.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este primă Cameră sesizată.

Proiectul de lege are ca obiect de reglementare aprobarea încetării valabilităţii, prin denunţare, a Convenţiei referitoare la înfiinţarea Centrului internaţional de informare ştiinţifică şi tehnică (CIIST), semnată la 27 februarie 1969 la Moscova. Proiectul de act normativ are ca scop retragerea României de la Centrul internaţional de informare ştiinţifică şi tehnică (CIIST), având în vedere că, în prezent, România nu mai este reprezentată la CIIST, iar dezvoltările din domeniul comunicaţiilor electronice permit reprezentanţilor comunităţii ştiinţifice o comunicare directă, fără a mai fi necesare sesiunile de informare din cadrul întrunirilor CIIST.
Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia a dezbătut proiectul de lege în şedinţa din data de 27 februarie 2023.

Membrii comisiei au examinat proiectul de lege supus avizării, expunerea de motive și avizul favorabil al Consiliului Legislativ 
În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a Proiectului de Lege privind aprobarea încetării valabilităţii, prin denunţare, a Convenţiei referitoare la înfiinţarea Centrului internaţional de informare ştiinţifică şi tehnică, semnată la 27 februarie 1969 la Moscova.
În raport de obiectul şi conţinutul reglementării, proiectul de lege face parte din categoria legilor ordinare. 
                        VICEPREŞEDINTE,                                                 SECRETAR,

                  Alina – Elena TĂNĂSESCU                                 László-Zsolt LADÁNYI
Consilier parlamentar, Paul Şerban

